நீக்கம் மற்றும் திருத்தச் சட்டம், 2025

**நீக்கம் மற்றும் திருத்தச் சட்டம், 2025** (The Repealing and Amending Act, 2025), இந்திய நாடாளுமன்றத்தில் டிசம்பர், 2025 நடைபெற்ற குளிர்காலக் கூட்டத்தொடரில் நிறைவேற்றப்பட்டது. காலாவதியான மற்றும் தேவையற்ற சட்டங்களை நீக்கம் செய்வதன் மூலமும், தேர்ந்தெடுக்கப்பட்ட தற்போதைய சட்டங்களில் இலக்கு வைக்கப்பட்ட திருத்தங்களை மேற்கொள்வதன் மூலமும் நாட்டின் சட்டக் கட்டமைப்பை எளிமைப்படுத்துவதே இந்தச் சட்டத்தின் நோக்கமாகும்.

இந்தச் சட்டத்தின் கீழ் 1886ஆம் ஆண்டு முதல் 2023ஆம் ஆண்டு வரையிலான காலகட்டத்தைச் சேர்ந்த, தேவையற்ற மற்றும் சட்டப் புத்தகத்தில் இனி பொருத்தமற்றதாகிவிட்ட 71 காலாவதியான சட்டங்கள் நீக்கம் (ரத்து) செய்யப்பட்டுள்ளது. சிவில் நடைமுறைச் சட்டம், பொதுப் பிரிவுகள் சட்டம், வாரிசுரிமைச் சட்டம் மற்றும் பேரிடர் மேலாண்மைச் சட்டம் உள்ளிட்ட நான்கு முக்கியச் சட்டங்களும், மேலும் பல சட்டங்களை தெளிவானதாகவும், தற்போதைய நிர்வாகத்திற்கு இணக்கமானதாகவும் மாற்றுவதற்காக இந்தச் சட்டத்தின் கீழ் திருத்தப்பட்டுள்ளது.

மேலும் இந்தச் சட்டத்தின் பாதுகாப்புப் பிரிவு, ரத்து செய்யப்பட்ட சட்டங்களால் ஏற்கனவே பெறப்பட்ட உரிமைகள், பொறுப்புகள், வழக்கு நடவடிக்கைகள் அல்லது கடமைகள் எதுவும் பாதிக்கப்படாது என்பதை உறுதி செய்கிறது. சுருக்கமாகச் சொன்னால், இந்தச் சட்டம் ஆளுகையை எளிதாக்குகிறது மற்றும் நாட்டின் சட்டச் சூழல் ஒரு நவீன பொருளாதாரத்தின் தேவைகளுக்கு ஏற்ப உருவாகி வருவதை உறுதி செய்கிறது.
## நீக்கம் மற்றும் திருத்தப்பட்டச் சட்டங்கள்
இச்சட்டத்தின் கீழ் 71 சட்டங்கள் முழுமையாக நீக்கம் செய்யப்பட்டும் மற்றும் சட்டத்தின் சில பிரிவுகள் நீக்கம் செய்யப்பட்டுள்ளது. 
# இந்திய டிராம்கள் சட்டம், 1886.
# லெவி சர்க்கரை விலை சமன்பாட்டு நிதிச் சட்டம், 1976 
#  பிரித்தானிய பொறியியல் கம்பேனி (Mokameh Unit)  மற்றும் ஆர்தர் பட்லர் & கம்பேனி (முசாபர்பூர்) (நிறுவனங்களைக் கையகப்படுத்துதல் மற்றும் மாற்றுதல்) சட்டம்,1978
# சபர்முக்-சில்காட் இருப்புப் பாதை மற்றும் கட்டக்கல்-லாபஜார் இருப்புப்பாதை (நாட்டுடமை) சட்டம்,1982  
# ஹூக்ளி கப்பல்துறை மற்றும் பொறியியல் நிறுவனம் (நிறுவனங்களைக் கையகப்படுத்துதல் மற்றும் மாற்றுதல்) சட்டம், 1984
# 1988 பாரத் பெட்ரோலியம் கார்ப்பரேஷன் லிமிடெட் (ஊழியர்களின் சேவை நிபந்தனைகளைத் தீர்மானித்தல்) சட்டம்
# மத்தியஸ்தம் மற்றும் சமரச (திருத்த) சட்டம், 2015. 
# ஊதியங்கள் வழங்கல் (திருத்தச்) சட்டம், 2017.
# எதிரிச் சொத்து (திருத்தம் மற்றும் செல்லுபடுத்துதல்) சட்டம், 2017.
# மகப்பேறு நலன் (திருத்தச்) சட்டம், 2017.
# ஊழியர் இழப்பீடு (திருத்தச்) சட்டம், 2017.
# வங்கி ஒழுங்குமுறை (திருத்தச்) சட்டம், 2017.
# தேசிய வேளாண்மை மற்றும் ஊரக வளர்ச்சி வங்கி (திருத்தச்) சட்டம், 2018.
# உயர் நீதிமன்றம் மற்றும் உச்ச நீதிமன்ற நீதிபதிகள் (சம்பளங்கள் மற்றும் பணி நிலைமைகள்) திருத்தச் சட்டம், 2018.
#  பணிக்கொடை வழங்கல் (திருத்தச்) சட்டம், 2018.
#  குறிப்பிட்ட நிவாரண (திருத்தச்) சட்டம், 2018.
# மாநில வங்கிகள் (நீக்கம் மற்றும் திருத்தம்) சட்டம், 2018.
# மாற்றுமுறை ஆவணங்கள் (திருத்தச்) சட்டம், 2018.
# வணிக நீதிமன்றங்கள், உயர் நீதிமன்றங்களின் வணிகப் பிரிவு மற்றும் வணிக மேல்முறையீட்டுப் பிரிவு (திருத்தச்) சட்டம், 2018.
# மத்தியப் பல்கலைக்கழகங்கள் (திருத்தச்) சட்டம், 2019.
# மனித உரிமைகள் பாதுகாப்பு (திருத்தச்) சட்டம், 2019.
# இந்திய விமான நிலையங்கள் பொருளாதார ஒழுங்குமுறை ஆணையம் (திருத்தச்) சட்டம், 2019.
# மோட்டார் வாகனங்கள் (திருத்தச்) சட்டம், 2019.
# தேசிய வடிவமைப்பு நிறுவனம் (திருத்தச்) சட்டம், 2019.
# சிட் நிதி நிறுவனங்கள் (திருத்தச்) சட்டம், 2019.
# சிறப்புப் பாதுகாப்புப் படை (திருத்தச்) சட்டம், 2019.
# ஆயுதங்கள் (திருத்தச்) சட்டம், 2019.
# திவால்நிலை மற்றும் நொடிப்புநிலை குறியீடு (திருத்தச்) சட்டம், 2020.
# அரசியலமைப்பு (பட்டியலிடப்பட்ட பழங்குடியினர்) ஆணை (திருத்தச்) சட்டம், 2020.
# விமானச் (திருத்தச்) சட்டம், 2020.
# திவால்நிலை மற்றும் நொடிப்புநிலை குறியீடு (இரண்டாம் திருத்தச்) சட்டம், 2020.
# அமைச்சர்களின் சம்பளம் மற்றும் படிகள் (திருத்தச்) சட்டம், 2020.
# ஹோமியோபதி மத்திய கவுன்சில் (திருத்தச்) சட்டம், 2020.
# இந்திய மருத்துவம் மத்திய கவுன்சில் (திருத்தச்) சட்டம், 2020.
# வங்கி ஒழுங்குமுறை (திருத்தச்) சட்டம், 2020.
# நடுவர் மற்றும் சமரச (திருத்தச்) சட்டம், 2021.
# காப்பீடு (திருத்தச்) சட்டம், 2021.
# கருக்கலைப்பு (திருத்தச்) சட்டம், 2021.
# டெல்லி தேசிய தலைநகர் பிரதேச அரசு (திருத்த) சட்டம், 2021.
# காரணிப்படுத்தல் ஒழுங்குமுறை (திருத்த) சட்டம், 2021.
# தென்னை வளர்ச்சி வாரியம் (திருத்த) சட்டம், 2021.
# திவால்நிலை மற்றும் நொடிப்புநிலை குறியீடு (திருத்த) சட்டம், 2021.
# மத்திய பல்கலைக்கழகங்கள் (திருத்த) சட்டம், 2021.
# இந்திய விமான நிலையங்கள் பொருளாதார ஒழுங்குமுறை ஆணையம் (திருத்த) சட்டம், 2021.
# வைப்புத்தொகை காப்பீடு மற்றும் கடன் உத்தரவாதக் கழகம் (திருத்த) சட்டம், 2021.
# அரசியலமைப்பு (பட்டியலிடப்பட்ட பழங்குடியினர்) ஆணை (திருத்த) சட்டம், 2021.
# பொதுக் காப்பீட்டு வணிகம் (தேசியமயமாக்கல்) திருத்தச் சட்டம், 2021.
# இந்திய மருத்துவ முறைக்கான தேசிய ஆணையம் (திருத்த) சட்டம், 2021.
# ஹோமியோபதி தேசிய ஆணையம் (திருத்த) சட்டம், 2021.
# தேசிய மருந்துசார் கல்வி மற்றும் ஆராய்ச்சி நிறுவனம் (திருத்த) சட்டம், 2021.
# உயர் நீதிமன்றம் மற்றும் உச்ச நீதிமன்ற நீதிபதிகள் (சம்பளங்கள் மற்றும் பணி நிலைமைகள்) திருத்தச் சட்டம், 2021.
# தேர்தல் சட்டங்கள் (திருத்த) சட்டம், 2021.
# அரசியலமைப்பு (பட்டியலிடப்பட்ட சாதிகள் மற்றும் பட்டியலிடப்பட்ட பழங்குடியினர்) ஆணைகள் (திருத்த) சட்டம், 2022.
# அரசியலமைப்பு (பட்டியலிடப்பட்ட பழங்குடியினர்) ஆணை (திருத்த) சட்டம், 2022.
# டெல்லி மாநகராட்சி (திருத்த) சட்டம், 2022.
# பேரழிவு ஆயுதங்கள் மற்றும் அவற்றின் விநியோக அமைப்புகள் (சட்டவிரோத நடவடிக்கைகளைத் தடை செய்தல்) திருத்தச் சட்டம், 2022.
#  எரிசக்தி பாதுகாப்பு (திருத்தச்) சட்டம், 2022.
# அரசியலமைப்பு (பட்டியலிடப்பட்ட சாதிகள் மற்றும் பழங்குடியினர்) ஆணைகள் (இரண்டாம் திருத்தச்) சட்டம், 2022.
# புது தில்லி சர்வதேச நடுவர் மையம் (திருத்தச்) சட்டம், 2022.
# அரசியலமைப்பு (பட்டியலிடப்பட்ட பழங்குடியினர்) ஆணை (இரண்டாம் திருத்தச்) சட்டம், 2022.
# அரசியலமைப்பு (பட்டியலிடப்பட்ட பழங்குடியினர்) ஆணை (நான்காம் திருத்தச்) சட்டம், 2022.
# போட்டி (திருத்தச்) சட்டம், 2023.
# பல மாநில கூட்டுறவு சங்கங்கள் (திருத்தச்) சட்டம், 2023.
# திரைப்படத் துறை (திருத்தச்) சட்டம், 2023.
# அரசியலமைப்பு (பட்டியலிடப்பட்ட பழங்குடியினர்) ஆணை (திருத்தச்) சட்டம், 2023.
# அரசியலமைப்பு (பட்டியலிடப்பட்ட பழங்குடியினர்) ஆணை (இரண்டாம் திருத்தச்) சட்டம், 2023.
# சுரங்கங்கள் மற்றும் கனிமங்கள் (மேம்பாடு மற்றும் ஒழுங்குமுறை) திருத்தச் சட்டம், 2023.
# கடலோரப் பகுதி கனிமங்கள் (மேம்பாடு மற்றும் ஒழுங்குமுறை) திருத்தச் சட்டம், 2023.
# தில்லி தேசிய தலைநகர் பிரதேச அரசு (திருத்தச்) சட்டம், 2023.
# கடலோர மீன்வளர்ப்பு ஆணையம் (திருத்தச்) சட்டம், 2023.
# மத்திய பல்கலைக்கழகங்கள் (திருத்தச்) சட்டம், 2023.

## சட்டத்தின் பிரிவுகளில் திருத்தப்பட்டவைகள்
* இந்திய வாரிசுரிமைச் சட்டத்தின் பிரிவு 213 முற்றிலும் நீக்கம் செய்யப்பட்டுள்ளது. இதில் சென்னை, மும்பை, கொல்கத்தா நகரங்களில் வாழ்பவர்கள் அசையாச் சொத்து குறித்த உயில் எழுதினால் அதனை நீதிமன்றத்தால் சான்றளிக்கப்படவேண்டும் என்ற பிரிவு நீக்கப்பட்டுள்ளது.
* அனைத்துச் சட்ட பிரிவுகளில் எங்கெங்கு  பதிவு அஞ்சல் என உள்ளதோ அதனை ஸ்பீடு போஸ்டு என மாற்றம் செய்யப்பட்டுள்ளது. 
## மேற்கோள்கள்

பகுப்பு:மோதி ஆட்சி
பகுப்பு:இந்தியாவில் சட்டம்